Niy ma wiynkszyj1 inspiracji, jak bezuch2, kery3 moł4 prziś5. A jak jeszcze niy chce Wōm6 sie ciś7 do sklepu na zakupy, to już idzie przeczuwać jaki nowy recept8. Robicie przeglōnd lodōwki, zamrażalki, szrankōw9 i… wyszoł10 z tego tak dobry szałołt, że niy yno gojście11 byli zadowolyni, ale i gospodołrz- a mie niy tak leko dogodzić. Idzie go jejś12 na ciepło i zimno. Je tam kans13 tuńczyka, wyraźne w smaku nudle14, a do tego jeszcze trocha zielōnego. Te nudle idzie kupić we sklepach oriyntalnych, srogich15 marketach i na tydniach oriyntalnych w roztomajtych16 dyskontach, ale keby17 ich niy bōło18, to mogecie przeca19 dać i take nudle, jake mołcie20 w dōma… abo i mogecie sie je sami wartko21 nudelkulōm ukulać 😉
Co potrza?
500 g tuńczyka- joł żech mioł takoł srogoł puszka ze stekami z tuńczyka, kaj22 go bōło nawet trocha wiyncyj, ale Wy mogecie dać 3 małe puszki
paket nudli soba (300 g)- to sōm take japōńske nudle ze mōnkōm gryczanōm
300 g mrożōnego groszku
3 łeżki majōnezu
1-2 zōmbki czosku
2-3 łeżki zōłzy sojowyj
ździebko pieprzu
To sie robi tak wartko, że sie nawet niy ôbrōcicie, a już baje23 na stole. Uwarzcie24 we gorku woda ze solōm, wciepcie25 tam mrożōny groszek, a jak przyńdzie26 5-6 minut, dociepcie27 do tego nudle soba- ône sie warzōm yno 3 minuty. Ôdcedźcie, dejcie tuńczyka, majōnez, czosnek, zōłza, pieprz, dosmakujcie i sie biercie za jedzynie. Smacznego 🙂
1większej
2odwiedziny
3który
4ma
5przyjść
6ō- samogłoska w wymowie między o i u
7iść
8przepis
9szafek
10wyszedł
11goście
12jeść
13dużo
14makaron
15dużych
16różnych
17gdyby
18było
19przecież
20macie
21szybko
22gdzie
23będzie
24ugotujcie
25wrzućcie
26minie
27dorzućcie
szl_Latn szl_Latn szl_Latn szl_Latn lmo_Latn szl_Latn pol_Latn szl_Latn lvs_Latn szl_Latn pol_Latn pol_Latn pol_Latn luo_Latn pol_Latn pol_Latn szl_Latn pol_Latn hun_Latn szl_Latn szl_Latn pol_Latn szl_Latn sna_Latn pol_Latn pol_Latn pol_Latn szl_Latn pol_Latn pol_Latn pol_Latn pol_Latn pol_Latn slv_Latn pol_Latn pol_Latn srd_Latn